**РЕГИОНАЛЬНИ ТОТАЛЬНИ ДИКТАНТ**

**Нохчийн мотт**

* 1. «***Муьлххачу а юкъараллин а декхар ду шен ненан мотт Iалашбар, кхиор, тIекхуьуш йолчу тIаьхьенашка халкъан синхазна дIакховдор***».

**ХIокху дешнийн автор мила ву?**

1. Кадыров Ахьмад-Хьажин Рамзан;
2. Кадыров Жабреилан Хожа-Ахьмад;
3. Гапуров 1айдин Шахруди;
4. Джамалханов Джамалхан Зайнди.

**2. 25-гIа апрель нохчийн меттан Де хилар дIакхайкхийна:**

1) 2007-чу шарахь;

2) 2008-чу шарахь;

3) 2010-чу шарахь;

4) 2013-чу шарахь.

**3. Нохчийн хIинцалера алфавит хIоттийна ю:**

1. оьрсийн алфавитан буха тIехь;

2) латинийн алфавитан буха тIехь;

3) Iаьрбийн алфавитан буха тIехь;

4) гуьржийн алфавитан буха тIехь.

**4. Муьлха билгалдош ду дустаран даржехь?**

1) оьзда кIант;

2) Iаламат лекха лам;

3) хаза гIиллакх;

4) дико йоI.

**5. Муьлхачу вариантехь хила деза дешан чаккхенгахь «*а*»?**

1) Вахас хIора шарахь шен вешин урд ох....

2) Аренашкара латта гурахь ох... .

3) Цу къовсамехь ох... толам баьккхира.

4) Тракторо латта сиха ох… .

**6. Муьлха цIердешнаш цхьаллин терахьехь бен ца лела?**

1) шун, мохк, доза;

2) стаг, йоI, йис;

3) седа, зингат, илланча;

4) хьонка, хIаваъ, малх.

**7.** **Т1адамийн метта ч1ог1а хьаьрк (*ъ*) дилла деза дош къастаде:**

1. йо…;
2. ши…;
3. ба…;
4. не... .

**8. Муьлха дешнаш ду синонимаш?**

1. стигал – латта;
2. паргIато – маршо;
3. токхо – якхо;
4. дахар – Iожалла.

**9. ХIинцалера вайн алфавит тIеэцна:**

1) 1920 шарахь;

2) 1925 шарахь;

3) 1927 шарахь;

4) 1938 шарахь.

**10**. **Муьлхачу дашехь яздан ца деза «*й*» элп?**

1. ти…жам;
2. къи…сам;
3. ди…цар;
4. хи…лам.

**11. Муьлха цIердешнаш дукхаллин терахьехь бен ца лела?**

1) аьшпаш, дуьйраш, йоькаш;

2) халонаш, цIазамаш, дой;

3) гIанташ, берзалой, баххаш;

4) зезагаш, акхарой, шовданаш.

**12. Муьлхачу вариантехь хила деза дешан чаккхенгахь «*а*»?**

1) Зайнап кест-кеста шен совгIате хьож… .

2) Со даима хьож… сайн дош кхочушдан.

3) Марет дика хьож… шен жимахволчу вешига.

4) Арара схьаеттало зезагийн хаза хьож... .

**13. Муьлхачу дашца цхьаьна яздо дакъалг «ца»?**

1) ца (лаьа);

2) ца (ган);

3) ца (там);

4) ца (луьйш).

**14. Муьлхачу вариантехь хила ца деза дешан чаккхенгахь шала**

**мукъаза «*лл*»?**

1) хIоттийна ба…;

2) муьста ба…;

3) хелхаран ба…;

4) зазадаьккхина ба... .

**15. Юкъара цIердешнаш муьлхарш ду?**

1) илли, безам, кIант;

2) Дауд, Ислам, Малика;

3) Терк, Башлам, Шуьйта;

4) «Даймохк», «Орга», «ЗIуга».

**16. Билгалдаха дуьхь-дуьхьал маьIна долу дешнаш (антонимаш):**

1) комаьрша – писа;

2) исбаьхьалла – хазалла;

3) кхаллар – бепиг;

4) къулла – хьоста.

**17. Шала шалха элп долу дош къастаде:**

1) бIаьрг;

2) ведда;

3) воккха;

4) латта.

**18. Т1адамийн метта к1еда хьаьрк (*ь*) дилла деза дош къастаде:**

1. шел…елла;
2. макх…елла;
3. гал…яьлла;
4. шек…яьлла.

**19. Муьлхачу дашца дакъалг «*ца*» къаьстина яздо?**

1) ца (безам);

2) ца (тидар);

3) ца (тешам);

4) ца (оьцуш).

**20. Муьлха дош ду шина орамах кхолладелла?**

1) тIехтохам;

2) охьакхеттарг;

3) хьехархо;

4) малхбале.

**21. Муьлха дешнаш ду тIеэцна?**

1) салават, жамIат, хьаьрк;

2) доьзал, хIусам, кхерч.

3) бепиг, иччархо, бIаьсте

4) латта, гIовгIа, тхов.

**22**. **«*Нохчийн мотт уггаре а хазачу а, хьалдолчу а меттанех цхьаъ бу, нагахь кхоччуш дика иза хууш хьо велахь*».**

**Х1окху дешнийн автор ву:**

1) Афанасий Афанасьевич Фет;

2) Лев Николаевич Толстой;

3) Алексей Максимович Горький;

4) Михаил Юрьевич Лермонтов.

**23. Муьлхачу дашехь яздан деза «*оь*» элп?**

1. д…взиг;
2. к…встиг;
3. д…налла;
4. тх…внаш.

**24. Айдардешнаш муьлхарш ду?**

1) техьа, данне а, теша, дера;

2) эхI, Iалелай, маржа**-**яI, хIай**-**хIай;

3) амма, хIунда, аьлла, нагахь;

4) бакъду, цхьабакъду, делахь а, ткъа.

**25. Муьлхачу дашехь яздан деза «*кI*» элп?**

1) …олам;

2) …алд;

3) …епал;

4) …амел.

**26. Муьлхачу дашехь яздан деза** **«*къ*»** **элп?**

1. хена…ур;
2. еа…ов;
3. на…ост;
4. хьаьж...а.

**27. Билгалдаккха грамматически подлежащи:**

1) Хьавас;

2) Хьава;

3) Хьавана;

4) Хьавах.

**28. Муьлхачу дашехь яздан деза «*хI*» элп?**

1. …онка;
2. …арам;
3. …есап;
4. ...аваъ.

**29. Меттиган маттах х1ун олу?**

1. лексика;
2. диалект;
3. фонетика;
4. акцент.

**30. Долахь цIердош къастаде:**

1) чагIалкх;

2) пондарча;

3) Казбек;

4) ларма.

**31. Муьлха дош шина орамах кхолладелла дац?**

1) тIелатар;

2) марнана;

3) синкъерам;

4) накхармоза.

**32. Iаламан хилам гойту цIердош ду:**

1) гIайре;

2) боьра;

3) стелаIад;

4) анайист.

**33. ХIокху предложенехь тIадамийн метта маьIница догIу дош билгалдаккха.**

***Хьуьнан йистехь цIеххьана гучуелира берзалойн* … .**

1) къепал;

2) рема;

3) арданг;

4) ковра.

**34. Муьлхачу вариантехь хила деза дешан чаккхенгахь «*а*»?**

1) Яхас жIаьлина доьш... делира.

2) Бераша урокехь туьйранаш доьш... .

3) Бирланта университетехь дика доьш... .

4) Цо доьш… кехат чулацаме дара.

**35. «ЦIестан кIудал» дешнийн цхьаьнакхетарехь билгалдашо хIун гойту?**

1) хIума долахь хилар;

2) хIуманан меттиг;

3) хIума стенах йина ю;

4) хIуманан мухалла.

**36. Муьлхачу вариантехь хила ца деза дешан чаккхенгахь шала мукъаза элп (*тт*)?**

1) доьхкаран мо…;

2) сирникийн бо…;

3) йоьхна чо…;

4) лергара по... .

**37. Цхьалхе терахьдош муьлха ду?**

1) эзар;

2) дезткъа;

3) бIе исс;

4) пхийтта.

**38. ХIокху предложенехь тIадамийн метта маьIница догIу дош билгалдаккха.**

***Сан даг тIе сингаттам тосуш, мархашлахь къайлаелира гIаргIулийн* …**

1) жут;

2) ковра;

3) арданг;

4) могIа.

**39. Дешхьалхенан гIоьнца кхолладелла хандош муьлха ду?**

1) Iарждала;

2) охьаваха;

3) гIелвала;

4) хелхавала.

**40. Билгалдаккха тIадамийн метта «*аь*» элп хIотто деза дош:**

1) пI…лдиг;

2) м…лх;

3) кх…ча;

4) с…рдам.

**41. ХIокху предложенехь тIадамийн метта маьIница йогIу фразеологизм билгалъяккха.**

**… *сайн ницкъ кхочург дан гIерташ ма лела со*.**

1. са бага а кхаьчна;
2. цхьа ког коша а бахана;
3. лергах мехий даьхна;
4. пхьуьйшара лаьхьа къедош.

**42. Билгалдаккха тIадамийн метта «*и*» элп хIотто деза дош:**

1) кх…там;

2) с…бат;

3) т…рахь;

4) ч…рма.

**43. Билгалдаха дийриг дожарехь нийса долу дешнаш:**

1) йовхоно, бабас, Сацитас;

2) нано, йишо, вашо;

3) Лайлаас, ПетIамато, Султанас;

4) мархано, догIо, йовхос.

**44. Билгалъяха рогIалла ларъеш дIаязйина куьйган пIелгийн цIерш:**

1) юккъера пIелг, маза пIелг, цIаза пIелг;

2) хьажо пIелг, цIаза пIелг, нана пIелг;

3) хьажо пIелг, цIаза пIелг, юккъера пIелг;

4) маза пIелг, цIаза пелг, хьажо пIелг.

**45. Муьлха терахьдешнаш нийса яздина дац?**

1. йолхуьйтталгIа, вуьрхIийтталгIа, берхIийтталгIа;
2. цхьайтталгIачо, кхойтталгIачо, шуьйтталгIачо;
3. йолхалгIа, шовзткъалгIа, ткъолгIа;
4. борхIалгIаниг, уьссалгIаниг, ткъайоьсналгIаниг.

**46. Муьлха дешан чаккхенгахь «*н*» элп яздан ца деза?**

1. ла…;
2. ва…;
3. кIа…;
4. та….

**47. Хила езачу рогIаллица дIанисйина денойн цIерш билгалъяха:**

I) шот, еара, пIераска;

2) оршот, шинара, кхаара;

3) кIиранде, шинара, еара;

4) пIераска, шот, оршот.

**48. Билгалдаккха шурех ца доккху сурсат:**

I) налха;

2) морза;

3) йоькаш;

4) мохь.

**49. Нохчийн абатехь (алфавитехь):**

I) 36 элп ду;

2) 47 элп ду;

3) 49 элп ду;

4) 33 элп ду.

**50. ХIокху предложенехь тIадамийн метта маьIница йогIу фразеологизм билгалъяккха.**

***Хиънехьара со … хьуна дуьхьал вогIур вацара.***

1. пе бетташ;
2. мера тIе мара гIортийна;
3. ши куьг а ластийна;
4. лергаш сема латтош.

**51. Билгалбаккха буц хьокхуш ца оьшу гIирс:**

I) гIайракх;

2) манган куй;

3) гам;

4) мангал.

**52. Караде акха дийнат билгалдоккху дош:**

I) алаша,

2) газа;

3) лу;

4) сиргIа.

**53. Караде дIадахана де билгалдоккху дош:**

I) селхана;

2) лама;

3) тахана;

4) цIумока.

**54. Караде цIердош:**

I) гIаргIулеш;

2) лекханиг;

3) къахьоьгу;

4) Iалелай.

**55. Караде хандош:**

I) яздархо;

2) тхо;

3) тоьгу;

4) сийна.

**56. Муьлхачу дешнийн классан гайтам нийса билгалбаьккхина бу?**

I) меттиг кечйина;

2) меттиг кечбина;

3) шаьлта тодина;

4) бежана яйна.

**57. Муьлхачу билгалдешан чаккхенгахь «*н*» элп яздо?**

I) Iаьржа…;

2) кIай…;

3) дашо…;

4) можа… .

**58. Адамийн хIусамашца ца йогIу цIе билгалъяккха:**

I) бIов;

2) гIала;

3) кIара;

4) оти.

**59. Муьлха дош дефисца яздо?**

I) юьрт…бахаман;

2) дог…дика;

3) шурул…кIайн;

4) син…гаттаме.

**60. Муьлхачу дешнашкахь ах боху терахьдош цхьаьна яздо?**

I) ах…мах, ах…меттиг, ах…керт;

2) ах…гIайре, ах…сом, ах…шо;

3) ах…агIо, ах…дакъа, ах…километр;

4) ах юрт, ах…лам, ах…хорбаз.

**Нохчийн литература**

**1. «Хьехархочо кхуллу къам» дешнийн автор ву:**

1. Кадыров Iабдулхьамидан Ахьмад-Хьажа;
2. Абдурахманов Баштин Дукхваха;
3. Даудов Хожахьмадан Мохьмад;
4. Эдельгериев Сайд-Хьусайнан Абубакар.
   1. **Маца арадаьлла нохчийн маттахь «Даймохк» цIе йолу газета?**
5. 1925 шеран 18 мартехь;
6. 1934 шеран 15 сентябрехь;
7. 1955 шеран 9 июлехь;
8. 1990 шеран 12 августехь.
   1. **Нохчийн дуьххьарлера этнограф,** **«Нохчийн тукхум»** **белхан автор ву:**
9. Шерипов Джамалдинан Денилбек;
10. Саракаев Сазон Ибрагим-Бек;
11. Лаудаев Лауцан Умалт;
12. Досов Къеди.
    1. **Нохчийн дуьххьрлера абат язйина Iилманча ву:**
13. Яковлев Николай Феофанович;
14. Берже Адольф Петрович;
15. Семенов Леонид Петрович;
16. Услар Пётр Карлович.
    1. **Нохчийн яздархочун Мамакаев Амин Мохьмадан цIарах йолу музей ю:**
17. Олхазар-КIотарахь;
18. ТIехьа-Мартан тIехь;
19. Мескатахь;
20. Лаха-Неврехь.

* 1. **«*Элпаш ас ишколехь Iамийнехь а, оьшучу вастехь со яздан Iамийнарг газета ду*»**

**Х1окху дешнийн автор мила ву?**

1) Айсханов Катин Шамсудди;

2) Мамакаев Амин Мохьмад;

3) Сальмурзаев Сальмурзин Мохьмад;

4) Дудаев Дудин Iабди.

* 1. **Маца арадаьлла нохчийн маттахь «Серло» цIе йолу газета?**

1. I923 шеран 23 апрелехь;
2. I925 шеран 18 мартехь;
3. 1934 шеран I5 сентябрехь;
4. 1955 шеран 9 июлехь.
   1. **Муьлхачу произведени тIехь гойтуш ву, халкъ ца доха, юха дендала, когахIотта**

**оьшу собар, хьекъал, машар хьоьхуш веана Кунта-Хьажа?**

I) «Еха буьйсанаш»;

2) «Сатийсаман ницкъ»;

3) «Лаьмнаша ца дицдо»;

4) «Кхолламан сизаш».

1. **Муьлхачу произведени юкъара ду хIара дешнаш?**

**«– *КIант! – элира Тавсолтас, вай юха гой ца хаьа Дела воцчунна! Аса сайн весет цундела хьалххехь дIахоуьйту хьоьга. Адамана дуьненчохь массо хIуманал дукха дезарг шен са ду, шен сил а дезарг – бер ду! Амма, хаалахь, берел а хьоме бу хьуна, Даймохк! Хьо лахь а, висахь а, Даймахкана хьанал чекхвалар – сан уггаре а хьалхара весет ду хьоьга!..*»**

1. «Еха буьйсанаш»;
2. «ЦIегIачу декхнийн боьлак»;
3. «Лай тIехь цIен зезагаш»;
4. «Лаьмнаша ца дицдо».

**10. «Нохчо ву со…**

**Нохчийн маттах, нохчийн махках**

**берахь дуьйна дозалдина…»**

**ХIокху могIанийн автор мила ву?**

1. Сулейманов Сулимин Ахьмад;
2. Дикаев Джунайдан Мохьмад;
3. Гадаев Гадин Мохьад-Салихь;
4. Кибиев Мохьмадан Мусбек.

**11. Драматурган Хамидов Хьамидан Iабдул-Хьамидан пьесин цIе билгалъяккха:**

1. «Iела**-**Хьажа»;
2. «Бож**-**Iела»;
3. «Мурца**-**Iела»;
4. «Махьма**-**Солта».

**12. Берашна лерина долчу журналан цIе билгалъяккха:**

1. «Орга»;
2. «Вайнах»;
3. «СтелаIад»;
4. «Нана».

13. ХIокху кицанехь тIадамийн метта маьIница догIу дош билгалдаккха.

***Сиха дахана хи… ца кхетта.***

1. Iинах;
2. Iомах;
3. хIурдах;
4. уьшалх.
5. **Нохчийн маттахь дуьххьара арадаьллачу газетан хIинцалера цIе ю:**
6. «Хьехархо»;
7. «Маршо»;
8. «Даймохк»;
9. «Исламан зIаьнарш».

**I5. «Нохчийчоьнан топоними» цIе йолчу Iилманан белхан автор ву:**

1. Мамакаев Шамсуддинан Iаьрби;
2. Мамакаев Амин Мохьмад;
3. Сулейманов Сулимин Ахьмад;
4. Музаев Джамалдинан Нурдин.
5. **Нохчийн маттахь арадолучу литературин-исбаьхьаллин журналан цIе ю:**
6. «Геланча»;
7. «Орга»;
8. «Таллам»;
9. «Пхьармат».
10. **Муьлхачу произведени тIера бу хIара турпалхой?**

**Аьрзу, Берса, Маккхал.**

1. «Лийрбоцурш»;
2. «Лаьмнаша ца дицдо»;
3. «Еха буьйсанаш»;
4. «Маца девза доттагIалла».
5. **Карарчу заманахь нохчийн яздархойн Союзан правленин председатель ву:**
6. Ахмадов Мохьмадан Муса;
7. Бексултанов Элмирзин Муса;
8. Ибрагимов Хьамзатан Канта;
9. Мамакаев Iаьрбин Эдуард.

**I9. Муьлхачу нохчийн яздархочун цIе лелош ю нохчийн къоман библиотека:**

1. Бадуев Сулейманан СаьIид-Салихьан;
2. Мамакаев Шамсуддинан Iаьрбин;
3. Айдамиров Iабдулхьаькиман Абузаран;
4. Ахматова Солтмурдан Раисин.

**20. Нохчийн литературин бухбиллархо лору:**

1. Дудаев Дудин Iабди;
2. Бадуев Сулейманан СаьIид-Салихь;
3. Сальмурзаев Сальмурзин Мохьмад;
4. Айсханов Катин Шамсуддин.

**21. Билгалдаккха тIадамийн метта маьIница догIу дош:** «Ала йоIе, хаза …»

1. нене;
2. йише;
3. несе;
4. лулахочуьнга.

**22. Дуьххьарлера «Нохчийн джуз ду хIара» цIе йолу нохчийн абат хIоттийнарг**

**ву:**

1) Досов Къеда;

2) Эльдарханов Элжагин Таьштамар;

3) Ошаев Дудин Халид;

4) Солтаханов Хьусайнан Эльбек.

**23. «…Даим со хьегначу ЦIен-Берде гIой,**

**Цуьнга бIаьрг тохалаш, аьтту хилахь.**

**Цигахь диънера ас бераллин той,**

**Цигахь лиънера сайн чурт а, дагахь…»**

**ХIокху могIанийн автор ву:**

1) Мамакаев Амин Мохьмад;

2) Гадаев Гадин Мохьмад-Салахь;

3) Мамакаев Шамсуддинан Iаьрби;

4) Сулаев Абун Мохьмад.

24. Эла Мусостан олалла дожийна волу иллин турпалхо ву:

1) Таймин Бийболт;

2) Мадин Жаьммирза;

3) Жумин Акхтулла;

4) Адин Сурхо.

**25. «*Даймехкан декхаро гIаттийна вогIу со*…»**.

**Мила ву х1окху дешнийн автор?**

1) Айдамиров Iабдулхьаькиман Абузар;

2) Арсанукаев Iабдулмуслиман Шайхи;

3) Мамакаев Амин Мохьмад;

4) Дикаев Джунайдан Мохьмад.

**26. «Доьзалехь бийцар а дастам а хеташ,**

**Хьо винчу ненан мотт дIатесна ахь.**

**«Сов къен бу дешнашна, бац атта кхеташ!»**

**Бохуш, и сийсазбан ца хета эхь»**

**ХIокху могIанийн автор ву:**

1. Кибиев Мохьмадан Мусбек;
2. Гацаев Асланбекан СаьIид;
3. Арсанукаев Iабдулмуслиман Шайхи;
4. Шайхиев Хасмохьмадан Iалвади.

**27. Муьлхачу романан автор ву Ошаев Дудин Халид:**

1. «Зеламха»;
2. «Алун шераш»;
3. «Лаьмнашкахь ткъес»;
4. «Ирсан орам».

**28. «Къонахашна зама йоцуш,**

**Хилла ма яц заманаш.**

**Замане ца ловзадойтуш,**

**Зама ловзо Iамалаш!»**

**ХIокху могIанийн автор ву:**

1. Мамакаев Шамсуддинан Iаьрби;
2. Сулейманов Сулимин Ахьмад;
3. Гадаев Гадин Мохьмад-Салахь;
4. Арсанукаев Iабдулмуслиман Шайхи.

**29. Сулейманов Сулимин Ахьмадан «Шуьнехь дош» стихотворени хьанна лерина ю?**

I) Дагаев ШитIин Валидна;

2) Ошаев Дудин Халидна;

3) Мамакаев Амин Мохьмадна;

4) Сулаев Абун Мохьмадна.

1. ХIокху кицанехь тIадамийн метта маьIница догIу дош билгалдаккха.

***Сту бели – жижиг, ворда юьйхи – … .***

1. эчиг;
2. гIайгIа;
3. дечиг;
4. девзиг.
5. **«Шен ненан мотт халкъо,**

Сий ойбуш, Iалашбахь,

Цу халкъан паргIато

Цхьаммо а хьошур яц»

ХIокху могIанийн автор ву:

1) Сулейманов Сулиминн Ахьмад;

2) Дудаев Дудин Iабди;

3) Мусаев Мусин Мохьмад;

4) Мамакаев Амин Мохьмад.

32. «Некълацар», «Наггахь, сайн сагатделча», «Сан вешин тIехьийза йоI» дийцарийн автор ву:

1) Ахмадов Мохьмадан Муса;

2) Бексултанов Элмарзин Муса;

3) Ошаев Дудин Халид;

4) Мусаев Мусин Мохьмад.

1. «*Ламанний, регIанний юкъахь бIов», «Со бай тIе хIоттийна гирда санна лоха велахь а, тамар тIе хиъна дахка санна ирча велахь а, мазах буьззина никх санна, кийра буьззина, кийрахь дог а долуш стаг ву, со ахь иштта ца лара сайгара даьлларг хIун ду хаа луур дара суна, Бабаци*».

Муьлхачу произведенин юкъара ду и дешнаш?

1) Ахмадов Мохьмадан Мусан «Мохк бегийча»;

2) Ошаев Дудин Халидан «Ши Зойбалла»;

3) Бадуев Сулейманан СаьIид-Салихьан «ПетIамат»;

4) Хамидов Хьамидан Iабдул-Хьамидан «Бож-Iела».

**34**. **ХIокху кицанехь тIадамийн метта маьIница догIу дош билгалдаккха.**

*Хих веддарг ... кIел иккхина.*

1) берда;

2) хьера;

3) paгly;

4) тIай.

1. ХIокху кицанехь тIадамийн метта маьIница догIу дош билгалдаккха.

*Суьйре цIийелча кхаллар кечде, Iуьйре цIийелча ... кечъе.*

1) кхоллар;

2) пIаьлдиг;

3) гIовтал;

4) маьхьсеш.

1. ХIокху кицанехь тIадамийн метта маьIница догIу дош билгалдаккха.

***Уггар хала тIом – шен .****.. берг.*

1) мостагIчуьнца;

2) акхарошца;

3) лулахошца;

4) доьзалца.

37. Дуьххьара нохчийн-оьрсийн словарь хIоттийнарг ву:

1) Халидов Идрисан Муса;

2) Дешериев Деширан Юнус;

3) Мациев Гехин Ахьмад;

4) Джамалханов Джамалхин Зайнди.

1. ХIокху кицанехь тIадамийн метта маьIница догIу дош билгалдаккха.

***Нехан динара*** *...* ***вуссу.***

1) хоттала;

2) уьйтIа;

3) уьшала;

4) лайла.

1. **Нохчийн халкъан яздархочун Айдамиров Iабдулхьаькиман Абузаран цIарах йолу музей ю:**
2. Бенахь;
3. Зандакъахь;
4. Мескатахь;
5. Сесанахь.
6. **Нохчийн иллех *«поэтически башха жовх1арш»* аьлларг мила ву?**

1) Афанасий Афанасьевич Фет;

2) Адольф Петрович Берже;

3) Лев Николаевич Толстой;

4) Михаил Юрьевич Лермонтов.